造塔示眾
作者：釋印肅
朝代：宋

paragraphs: 求人不如求自己，自己肯時無不成。
如今寶塔所將圓，諸人盡發一輪心。
氣急殺人因悟道，靈山會上沒閑人。
大小不拘皆拽石，高低齊轉普菴經。
山林巖谷皆微笑，此是如來最上因。
若有癡頑撥不轉，豬樓羊棬好安身。
老僧拄杖頭有眼，不打披毛戴角倫。
如是斬釘并截鐵，一人了事萬緣新。